Linjak
<s>Linjak, linj, linis () - je riba iz porodice šarana.</s><s>Naseljava naše kao i vode skoro cijele Evrope, a prenijet je i u Sjevernu Ameriku, Sardiniju, Australiju i Novi Zeland.</s><s>Pošto voli topliju vodu sjeverni dijelovi Skandinavije i bivšeg SSSR-a mu i nisu baš privlačni.</s><s>Po ovome se čini da ga ima dosta u našim vodama ali je prava slika nešto drugačija.</s>

<s>Nalaženje</s>

<s>Linjak je nalik na većinu šaranskih riba, a i član je te najbrojnije familije.</s><s>Kao jedini predstavnik istoimenog roda, zastupljenog u celoj Evropi, pronašao je zavidno mjesto i na trpezi.</s><s>Tijelo mu je relativno zdepasto i izduženo, pokriveno gustim slojem sluzi, pa kažu da je "mastan" kao som.</s><s>Sa njim ima još jednu sličnost, a to su brkovi, ali samo jedan par.</s><s>Sva peraja su obla, s tim da su veća i deblja kod mužjaka i predstavljaju karakter za raspoznavanje polova.</s><s>Na prvi pogled se čini da uopšte nema krljušti, ali one su sitne i duboko usađene u kožne nabore.</s><s>Iako je nezahvalan za čišćenje, to će te najlakše obaviti uz pomoc dudove kore, ili uz malo sirćeta u vodi.</s><s>Usta su mu terminalna, na gore usječena, što je u vezi sa načinom ishrane.</s><s>Međutim, ono po čemu se odmah razlikuje od drugih riba je njegova boja "močvarno" zelena (tamna) osnova sa zlatnim sjajem na bokovima i žućkasta na trbuhu, čine ga prepoznatljivim.</s><s>Boja je u direktnoj zavisnosti od sredine u kojoj živi, te su i variranja velika.</s>

<s>Linjak je (globalno) stanovnik stajaćih i sporotekućih voda: bara, jezera, nižih dijelova rijeke, mrtvaja, rukavaca,...</s><s>Posebno voli blato i glinovitu podlogu sa gustom vegetacijom.</s><s>Može da preživi u vodama u kojima skoro nema kiseonika ili neko vreme da živi izvan nje, da podnese visoke ljetnje i niske zimske temperature i da se zakopava u mulj.</s><s>Sve ovo čini linjaka neosetljivim na fizičke vode, pa zato i može da nastani male, zarasle bazene u kojima bi mnoge druge ribe uginule.</s>

<s>Razmnožavanje</s>

<s>Mrijesti se u plitkim vodama, u kasno proljeće i rano ljeto (od maja do avgusta).</s><s>Sitnu i ljepljivu ikru odlaze na plitka mjesta, vodene biljke i samo dno, pri temperaturi od 20°C. Mala zelena jaja izlegu se za šest do osam dana u larve, koje poseduju ljepljivu žlijezdu kojom se prilijepe za listove biljaka i tako ostaju još nekoliko dana.</s><s>Kada apsorbuju žumance jajeta počinju aktivno da se hrane zooplanktonom, planktonskim larvama rakova i insekata, crvima i drugim sićušnim životinjama koje čine faunu dna.</s><s>Intenzivno se hrani samo ljeti, a pri temperaturi od 4°C prestaje da se hrani.</s><s>Tada se zakopava i prelazi u zimski san, kao i druge šaranske vrste.</s><s>Pri naglom zagrijavanju vode, fiziološke funkcije organizma bivaju mu poremećene.</s><s>U tim slučajevima prekida sa hranjenjem, leže na dno i miruje, u vidu ljetnjeg sna.</s><s>Polnu zrelost dostiže u trećoj ili četvrtoj godini života, pri dužini od 20 cm.</s><s>Iako mužjaci sazrijevaju ranije od ženki, brzina rasta je u korist ženki.</s><s>Maksimalna dužina je 70 cm i težina 8 kg.</s><s>Krupniji primjerci su uobičajeni samo za ribnjake, dok se u ostalim vodama kapitalcima smatraju i primjerci od 2kg.</s><s>Veoma je cijenjen u ishrani, jer ima bijelo, sočno i ukusno meso i uzgaja se kao dodatni prinos u šaranskim ribnjacima.</s><s>Zbog kvalitetnog mesa cijene ga i sportski ribolovci naročito u Zapadnoj Evropi.</s>

<s>Najbolje se lovi na larve komarca.</s>

<s>Budućnost opstanka</s>

<s>Pored velike plodnosti, 300.000 do 400.000 komada ikre, sa životnim vijekom od 10 godina, prirodna reprodukcija je smanjena i odvija se samo pod odgovarajućim uslovima.</s><s>Iako se smanjenje brojnosti populacije ne uočava zahvaljujući intenzivnom uzgoju u ribnjacima, veliki problem je nestajanje plavnih, močvarnih područja koja inače čine prirodna plodišta i pogodna mijesta za mrijest svih riba.</s><s>U Centralnoj Evropi je zbog komercijalnih razloga veličina ulova ograničena uz zatvorene sezone za ribolov, a uzgoj, kojim se bave ribolovni klubovi, doprinosi njegovoj sadašnjoj distribuciji i brojnosti.</s><s>Zaštita linjaka, kao i drugih riba, vezana je za zaštitu nižih dijelova reka, proširivanja obalske vegetacije i povezivanje rukavaca sa glavnim tokom.</s><s>Kod nas je planom i programom predviđena njegova reintrodukcija, ponovno unošenje u vodene ekosisteme, i to prvenstveno na zaštićenim prirodnim dobrima.</s><s>Na taj način može se pomoći ovoj vrsti da bude manje ugrožena i zavisna od veštačkog uzgoja.</s>

<s>Reference</s>

<s>Literatura 
 R. Donoso-Büchner: Heimische Fische – Die Schleie- In: Aquarium-live.</s><s>Juni/Juli 2007.</s><s>Paul Vogel: Neues illustriertes Lehrbuch der Teichwirtschaft.</s><s>Spezialwerk über Karpfen-, Schleien- u. Forellenzucht in Teichen: a) im Naturalbetrieb und b) intensivem Fütterungsbetrieb, ein weiterer Ergänzungsband zu dem dreibändigen "Ausführlichem Lehrbuch der Teichwirtschaft" (1898-1904), mit einem Anhang über Landseenbewirtschaftung und Wildfischerei, Emil Hübners Verlag, Bautzen 1913.</s><s>O Heuschmann: Die Schleienzucht.</s><s>Handbuch der Binnenfischerei Mitteleuropas, 1939.</s><s>W. Müller: Schlechtes Schleienwachstum bei intensiver Karpfenteichwirtschaft.</s><s>In: Deutsche Fischereizeitung.</s><s>1961.</s><s>E. Probst: Die Zucht auf Leistung bei Karpfen und Schleien.</s><s>In: Fischerei Zeitung. (Neudamm), 1937.</s><s>W. Wunder: Die Schleie, das Stiefkind der modernen Teichwirtschaft.</s><s>In: Allgemeine Fischerei-Zeitung.</s><s>1958.</s><s>Günther Sterba: Süßwasserfische der Welt.</s><s>Weltbild Verlag, Augsburg 2002, .</s><s>Karl Anwand: Die Schleie.</s><s>Tinca tinca (Linné).</s><s>2. Auflage.</s><s>Westarp Wissenschaften, 2005, .</s><s>Robin Illner: Grossfisch Angeln: Karpfen, Barbe, Schleie & Co.</s><s>Müller Rüschlikon, 2009, .</s><s>Harry Brotherton: So fängt man Schleien.</s><s>Verlag Paul Parey, Hamburg, 1977, .</s>

<s>Spoljašnje veze</s>

<s>www.pivi.de: Infos und Fotos
 http://www.schleie.com/ 
 http://www.bund-bs.de/riddagshausen/pdf/ridd10.pdf</s>

<s>Mekoperke
Šarani</s>

